L'Ajuntament D'Alaquàs acosta les obres del Castell als ciutadans
02/03/2006 10:26:00

# L'Ajuntament D'Alaquàs acosta les obres del Castell als ciutadans

*   02/03/2006 10:26:00
*   [Imprimir](#)
*   Compartir
*    https://www.alaquas.org/documento.asp?id\_do=9765

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9765%2F1&title=Ajuntament%20d%27Alaqu%C3%A0s.%20Prensa.L%27Ajuntament%20D%27Alaqu%C3%A0s%20acosta%20les%20obres%20del%20Castell%20als%20ciutadans)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9765/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9765/9765_Form_4.jpg)](https://www.alaquas.org/ficheros/documentos/2006/2/9765/9765_Form_10.jpg "<a href='https://www.alaquas.org/ficheros/documentos/2006/2/9765/9765_Form_10.jpg' target=_blank><i class='fa fa-external-link' aria-hidden='true'></i>.L'Ajuntament D'Alaquàs acosta les obres del Castell als ciutadans</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9765&idioma=1&autotraduce=0)

Mitjançant el programa "Castell Obert" es permet contemplar els treballs arqueològics i de rehabilitació del monument a través de visites guiades. El termini d'inscripció començarà el 27 de març

"Castell Obert" és una iniciativa, posada en marxa des de l'Ajuntament de la ciutat, basada en una sèrie de visites guiades que començaran a realitzar-se tots els dissabtes del proper mes de juny a les 11 hores del matí. Aquestes visites constaran d'un recorregut guiat pel Castell que permetrà apreciar en la seua totalitat aquest emblemàtic edifici de gran valor patrimonial.

Des de l'Ajuntament d'Alaquàs s'ha posat en marxa un nou programa per tal d'acostar  al conjunt de veïnes i veïns els treballs de rehabilitació del Castell de la ciutat. Amb el lema "Castell Obert" es pretén fer del procés de rehabilitació un projecte on els ciutadans puguen contemplar, mitjançant visites guiades, el desenvolupament de les tasques de rehabilitació de l'edifici.

Gràcies al desenvolupament de les obres de rehabilitació del Castell d'Alaquàs i els treballs arqueològics paral·lels que s'estan realitzant, les veïnes i veïns de la ciutat poden descobrir noves i destacades dades sobre la realitat social, econòmica i cultural d'Alaquàs de fa més de quatre-cents anys.

El termini d'inscripció començarà el dia 27 de març. Per tal de formalitzar la inscripció en aquest programa caldrà adreçar-se a la pàgina web, o bé, omplir les dades del formulari que s'adjunta als fullets informatius preparats per a l'ocasió. Aquests fullets amb informació sobre les dates i els horaris de les visites estaran a disposició del públic en tots els punts informatius que disposa l'Ajuntament d'Alaquàs.

Amb aquesta iniciativa l'Ajuntament d'Alaquàs vol posar en funcionament un dels símbols més importants de la ciutat i convertir-lo en un gran Centre Cultural i Educatiu. Fer del Castell d'Alaquàs tot un referent dins la Comunitat Valenciana.